BG Официален вестник на Европейския съюз C 292/4

Окончателен доклад на служителя по изслушването (1)

COMP/39.452 — по делото за обковки за прозорци и прозоречни врати

2012/C 292/04

Делото се отнася до картел между девет производителя на прозорци и прозоречни врати, които са се договаряли ежегодно относно ценовите увеличения в рамките на Европейското икономическо пространство (ЕИП) в периода 1999—2007 г.

ПРЕДИСТОРИЯ

След като предприятието Roto Frank AG подаде искане за освобождаване от глоби съгласно Известието относно освобождаване от глоби и намаляване на техния размер през юли 2007 г. бяха проведени проверки без предварително уведомление. След тези проверки предприятията Gretsch-Unitas GmbH и Mayer & Co Beschläge GmbH също подадоха искания за прилагане на Известието относно освобождаване от глоби и намаляване на техния размер. През юни 2007 г. Комисията предостави на Roto Frank обвързано с условия освобождаване от глоби.

ПИСМЕНА ПРОЦЕДУРА

Изложение на възраженията

Вследствие на предаването на гореспоменатите искания за прилагане на Известието относно освобождаване от глоби и намаляване на техния размер и последвалото разследване Комисията на 16 юни 2010 г. издаде Изложение на възраженията, което беше адресирано до 14 правни субекта, които принадлежаха към девет групи предприятия (2). В това изложение на възраженията Комисията стигна до предварителното заключение, че в периода 1999—2007 г. адресатите са участвали в еднократно и продължително нарушение на член 101 от ДФЕС и член 53 от Споразумението за ЕИП, при което те са координирали ежегодно цените в рамките на ЕИП. Комисията оповести своето намерение да вземе решение за установено нарушение по изслушаното дело COMP/09.452 — Прозорци и прозоречни врати и да наложи глоби съгласно членове 7 и 23 от Регламент (ЕО) № 1/2003.

Достъп до преписката

Адресатите на изложението на възраженията получиха достъп до преписката посредством CD-ROM, който те получиха на 5 юли 2010 г. В добавка към това те можаха да се запознаят със заявленията на предприятията в помещенията на Комисията.

Страните по делото не са се обръщали към мене относно проблеми с достъпа до преписката.

Удължаване на срока за отговор на изложението на възраженията

На адресатите на изложението на възраженията беше даден срок от осем седмици от получаването на CD-ROM-а с преписката за предоставянето на своите писмени становища на изложението на възраженията.

Някои от страните поискаха от мен удължаване на срока, което аз отчасти приех. Въз основа на обосновките на страните удълженията на срока бяха с една до три седмици; като удължението с три седмици беше дадено на първо място за превод на материалите в преписката на Комисията, които не бяха съставени на езика на изпратилите заявления страни.

Всички адресати отговориха навреме на изложението на възраженията.

Тъй като през септември 2010 г. предприятието Strenger чрез законно правоприемство беше сменило своята правна форма и име, Комисията го уведоми, че нейното решение ще бъде адресирано до новия правен субект и даде възможност на Strenger да предаде своето становище.

УСТНА ПРОЦЕДУРА

Устно изслушване

Всички страни, които участват в процедурата, упражниха своето право да участват в устно изслушване. Устното изслушване беше проведено на 19 октомври 2010 г.

ПРОЕКТОРЕШЕНИЕ

След като адресатите на изложението на възраженията писмено и устно изразиха своите становища, Комисията запази своите възражения срещу всички девет групи предприятия; В това време обаче тя се отказа от възраженията си срещу три правни субекта, които принадлежаха съответно на предприятията Maco, Fuhr и Siegenia. Относно италианското предприятие AGB понастоящем се приема, че нарушението е било с около 8 месеца по-кратко и е било само на територията на Италия.

Проекторешението по мое мнение се отнася само до възраженията, по отношение на които на страните е предоставена възможност да изразят свето мнение.

Считам, че при дадения случай правото на всички страни по делото да бъдат изслушани е било уважено.

Брюксел, 26 март 2012 година. Michael ALBERS

(1) Съгласно член 16 от Решение 2011/695/ЕС на председателя на Европейската комисия от 13 октомври 2011 година относно функцията и мандата на служителя по изслушването в някои производства по конкуренция, (OB L 275, 20.10.2011 г., стр. 29).

(2) Roto Frank AG (Roto), Gretsch-Unitas GmbH, Gretsch-Unitas GmbH Baubeschläge (Gretsch-Unitas), Mayer & Co Beschläge GmbH, Dipl. Ing. Ernst Mayer'sche Privatstiftung (Maco), Siegenia-Aubi KG, Siegema-Frank Verwaltimgs-GmbH, NORAA GmbH (Siegenia), Aug. Winkhaus GmbH & Co, KG {Winkhaus), Hautau GmbH (Hautau), Heinrich Strenger GmbH (Strenger), Carl Fuhr GmbH & Co. KG, Fuhr Beteiligungsgescllschaft mbH (Fuhr) и Alban Giacomo SpA (AGB).